Geeoine1
పదిరోజుల్లో జియోనికి రూ.150 కోట్ల ఆర్డర్లు
ముంబయి,: స్మార్ట్‌ఫోన్‌తయారీ సంస్థ జియోని మొదటిసారిగావిడుదలచేసిన 16ఎంపి సెల్ఫీస్టాన్‌ కెమేరాఫోన్‌కు పదిరోజుల్లోనే 150 కోట్ల మేర ఆర్డర్లు వచ్చినట్లు కంపెనీ ఇండియా ఎండి ఆర్వింద్‌ వోహ్రా వెల్లడించారు. ఈనెల9వ తేదీవరకూ ప్రీబుకింగ్‌ గణాంకాలు మంచిస్పంద న వచ్చినట్లు తెలిపారు. రూ.8వేల రూపాయల నుంచి రూ.25వేల రేంజి జియోని ఫోన్లకు భారత్‌ మార్కెట్లలో మంచిస్పందన వచ్చిందన్నారు. ఆలియా భట్‌ ప్రచారకర్తగా సెల్ఫీస్టాన్‌ కెమేరాఫోన్‌పై విస్తృత ప్రచారంచేస్తోంది. 19,999లతో జియోని ఎవన్‌ 16 మెగాపిక్సల్‌ ముందుకెమేరా, 13ఎంపి వెనుక కమేరాతోపాటు ఫ్లాష్‌ టెక్నాలజీ ఉంది. మీడియాటెక్‌ పి10 ప్రాసెసర్‌, 4జిబిరామ్‌, 64 జిబి అంతర్గత మెమరీ, 4010 ఎంఎహెచ్‌ బ్యాటరీతో పనిచేస్తుంది. ఎవన్‌ఫోన్‌ను రూ.2వేలు చెల్లించి బుకింగ్స్‌చేసుకోవాలని ప్రకటించిన కంపెనీకి మంచి స్పందన లభిం చిందని వోహ్రా వెల్లడించారు. హైఎండ్‌ఫోన్లపై భారత్‌లో మక్కువ పెరుగుతున్నట్లు స్పష్టం అవుతున్న దన్నారు. జియోని తన ఎవన్‌ఫోన్లను ఎంపిక చేసిన నగరాల్లో పంపిణీ ప్రారంభించింది. కంపెనీకి దేశవ్యాప్తంగా 42వేల రిటైల్‌ ఔట్‌లెట్లు, 555 సొంత సర్వీస్‌ కేంద్రాలు ఉన్నాయి. 2017 మార్చి నుంచి అన్ని జియోనీ ఫోన్లు భారత్‌లోనే తయారయిన వాటిని విక్రయిస్తున్నట్లు వోహ్రా వెల్లడించారు.